JAVNA USTANOVA

LOKALNA RAZVOJNA AGENCIJA POŽEGA

Industrijska ulica 39, 34000 Požega

Broj: 55/2020.

Požega, 7. rujna 2020.

Na temelju članka 31. stavka 4. i 5. Statuta Javne ustanove Lokalna razvojna agencija Požega, broj: 1/2019.-5 od 18. travnja 2019. godine i broj: 9/2019.-5 od 30. listopada 2019. godine, te Pravilnika o unutarnjem ustrojstvu Javne ustanove Lokalna razvojna agencija Požega, broj: 1/2019-7 od 18. travnja 2019. godine, Javna ustanova Lokalna razvojna agencija Požega, raspisuje sljedeći

**NATJEČAJ**

**za zasnivanje radnog odnosa na neodređeno vrijeme**

1. Raspisuje se natječaj za zasnivanje radnog odnosa u Javnoj ustanovi Lokalna razvojna agencija Požega (u nastavku teksta: Agencija) na radnom mjestu Informatičar u Uredu ravnatelja, jedan (1) izvršitelj.

Radni odnos zasniva se na neodređeno vrijeme, uz obvezni probni rad od tri (3) mjeseca.

1. Kandidati za navedeno radno mjesto pored općih uvjeta propisanih zakonom moraju ispunjavati sljedeće posebne uvjete:

* srednja stručna sprema, tehničar za računalstvo
* najmanje jedna (1) godina radnog iskustva na odgovarajućim poslovima
* znanje jednog stranog jezika.

Opis poslova:

Poslovi u svezi izrade, nabave, održavanja i razvoja informatičkog sustava, računalne i telekomunikacijske opreme Agencije, poslovi obrade podataka i prilagodbe podataka za korištenje iz baze podataka, pripremanje prilagodbe dokumenata za potrebe Agencije, pripremanje priloga i izrada internet stranice Agencije, te drugih poslova po nalogu nadređenih.

Uz prijavu na natječaj za navedeno radno mjesto potrebno je priložiti:

* životopis
* dokaz o stručnoj spremi (svjedodžba)
* dokaz o hrvatskom državljanstvu (domovnica ili osobna iskaznica)

- dokaz o ukupnom radnom iskustvu i radnom iskustvu na odgovarajućim poslovima od

najmanje jedne (1) godine što se dokazuje sljedećim dokumentima (original dokumenta

ili ovjerena preslika):

1. potvrda o podacima evidentiranim u matičnoj evidenciji Hrvatskog zavoda za

mirovinsko osiguranje i

1. ugovor o radu ili rješenje o rasporedu ili potvrda poslodavca iz koje je vidljivo u kojoj struci, na kojim poslovima i u kojem trajanju je ostvareno radno iskustvo

* uvjerenje o nekažnjavanju, ne starije od tri (3) mjeseca
* dokaz o poznavanju stranog jezika (svjedodžba, potvrda, vlastoručno potpisana izjava i

sl.).

Isprave se prilažu u neovjerenom presliku, a izabrani kandidat dužan je prije početka rada dostaviti na uvid izvornike dokumentacije priložene uz prijavu na natječaj.

Prijava na natječaj obavezno mora sadržavati ime i prezime kandidata, broj telefona, broj mobitela i adresu e-mail pošte, naznaku da se radi o prijavi na predmetni natječaj, specifikaciju priloga (dokaza) uz prijavu, te potpis kandidata.

Dopunu prijavi na natječaj moguće je podnijeti zaključno do dana isteka natječajnog roka.

Ispunjavanje uvjeta određuje se na posljednji dan natječajnog roka.

III. Na natječaju ravnopravno mogu sudjelovati kandidati oba spola, a izrazi koji je koriste u ovom natječaju uporabljeni su neutralno i odnose se na muške i ženske osobe.

IV. Osobe koje prema posebnim propisima ostvaruju pravo prednosti pri zapošljavanju, moraju se u prijavi pozvati na to pravo, odnosno uz prijavu priložiti svu propisanu dokumentaciju prema posebnom zakonu i imaju prednost u odnosu na ostale kandidate samo pod jednakim uvjetima.

Kandidat može ostvariti pravo prednosti prilikom zapošljavanja, sukladno članku 101. Zakona o hrvatskim braniteljima iz Domovinskog rata i članovima njihovih obitelji (NN, broj: 121/17. i 98/19. - u nastavku teksta: Zakona o hrvatskim braniteljima), članku 48.f Zakona o zaštiti vojnih i civilnih invalida rata (NN, broj: 33/92., 57/92., 77/92., 27/93.,58/93., 2/94., 76/94., 108/95., 108/96., 82/01., 103/03., 148/13. i 98/19.), članku 9. Zakona o profesionalnoj rehabilitaciji i zapošljavanju osoba s invaliditetom (NN, broj: 157/13., 152/14., 39/18. i 32/20.- u nastavku teksta: Zakon o profesionalnoj rehabilitaciji) i članku 22. Ustavnog zakona o pravima nacionalnih manjina (NN, broj: 155/02., 47/10., 80/10., 93/11. i 93/11. - u nastavku teksta: Ustavni zakon) i dužan je u prijavi na natječaj pozvati se na to pravo te ima prednost u odnosu na ostale kandidate samo pod jednakim uvjetima.

Kandidat koji se poziva na pravo prilikom zapošljavanja sukladno članku 101. Zakona o hrvatskim braniteljima, uz prijavu na natječaj dužan je dostaviti, osim dokaza o ispunjavanju traženih uvjeta i dokaze o ostvarivanju prava prednosti prilikom zapošljavanja iz članka 103. Zakona o hrvatskim braniteljima (dostupne na poveznici Ministarstva hrvatskih branitelja: [https://branitelji.gov.hr/ zaposljavanje-843/843](https://branitelji.gov.hr/%20zaposljavanje-843/843)).

Kandidat koji se poziva na pravo prednosti prilikom zapošljavanja sukladno članku 9. Zakona o profesionalnoj rehabilitaciji uz prijavu na natječaj dužan je, osim dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom.

Kandidat koji se poziva na pravo prednosti prilikom zapošljavanja sukladno članku 22. Ustavnog zakona uz prijavu na javni natječaj, osim dokaza o ispunjavanju traženih uvjeta, nije dužan dokazivati svoj status pripadnika nacionalne manjine.

V. Za kandidate prijavljene na natječaj koji ispunjavaju formalne uvjete provest će se prethodna provjera znanja i sposobnosti (u nastavku teksta: provjera znanja) za obavljanje poslova radnog mjesta za koje se primaju. O načinu prethodne provjere znanja (testiranjem i/ili intervjuom), području provjere znanja (pravni i drugi izvori), mjestu i vremenu, kandidati će biti posebno i pravodobno obaviješteni (telefonom ili na e-mail adresu), najmanje pet (5) dana prije provjere znanja (testiranjem i/ili intervjuom).

Za kandidata koji ne pristupi prethodnoj provjeri znanja i sposobnosti smatrat će se da je odustao od kandidature, odnosno da je povukao prijavu na natječaj.

Ukoliko smatra potrebnim, ravnatelj Agencije može imenovati stručnu komisiju koja će provjeriti znanje, sposobnost i vještine kandidata prijavljenih na natječaj.

VI. Prijave na natječaj, s dokazima o ispunjavanju uvjeta podnose se u roku osam (8) dana od dana objave natječaja na službenim internetskim stranicama Hrvatskog zavoda za zapošljavanje, Područni ured Požega.

VII. Prijavu s dokumentacijom potrebno je dostaviti na adresu: Javna ustanova Lokalna razvojna agencija Požega, Industrijska ulica 39, 34000 Požega, s naznakom: „za natječaj - za zapošljavanje informatičara“.

VIII. Ovaj će se natječaj objaviti na službenim internetskim stranicama Hrvatskog zavoda za zapošljavanje, Područni ured Požega, te na oglasnoj ploči Agencije i na službenim internetskim stranicama Agencije.

IX. Urednom prijavom smatra se prijava koja sadrži sve podatke i priloge navedene u natječaju.

Nepotpune i nepravodobne prijave neće se razmatrati.

Osoba koja nije podnijela pravodobnu i urednu prijavu ili ne ispunjava formalne uvjete iz natječaja, ne smatra se kandidatom prijavljenim na natječaj.

X. Agencija zadržava pravo da po raspisanom natječaju ne mora izvršiti izbor, u kojem slučaju se donosi odluka o poništenju natječaja bez mogućnosti ulaganja pravnog lijeka.

XI. O rezultatima izbora, kandidati će biti obaviješteni u zakonskom roku.

RAVNATELJICA:

Andreja Menđel, mag.ing.aedif., v.r.